section_heading: Letjelica
paragraph_text: Puno ime misije je Solar Heliospheric Observatory – kraće SOHO. On je stabiliziran u sve tri osi. Sastavljen je od dva modula : servisni modul na kojem su smještene kontrole energije, komunikacija i položaja, i modula na kojem su smješteni svi instrumenti. Dimenzije letjelice su 3,65 x 3,65 m, a sa solarnim ćelijama 9,5 metara. Ukupna masa letjelice je 1850 kg, a 610 otpada na instrumente.